OpenLLM-France/wikimedia huggingface dataset:
# Creu de terme de Can Quintana

La Creu de terme de Can Quintana és una obra gòtica de Pineda de Mar (Maresme) inclosa a l'Inventari del Patrimoni Arquitectònic de Catalunya.

## Descripció

Creu de pedra unida al fust mitjançant un nus o llanterna octogonal. A l'anvers, hi porta la figura de Jesús, al revers, la figura del Totpoderós, i als extrems dels tres braços de la creu hi ha representats diverses figures i símbols. Les figures esculpides a cada una de les parts de la llanterna es troben emmarcades a columnes amb capitells que sostenen arcs gòtics. El fust llis es recolza sobre una base de planta circular. La creu es troba adossada a la paret que limita el jardí i porta d'entrada d'una casa particular.

## Història

Es conserva gairebé intacta al més arraconat emplaçament i a la tasca diària de la família Quintana, que en el seu temps, un cop enderrocada, tingué cura d'amagar-la i restaurar-la passada la darrera confrontació bèl·lica. La creu marcava l'entrada del poble. El carrer Major, on es troba, correspon a l'antic camí Ral.

## Referències

* 1 2 «Creu de terme de Can Quintana». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 12 agost 2017].
# Coral Harbour

Coral Harbour, en anglès, o Salliq (ᓴᓪᓕᖅ), en inuktitut, és l'única població de l'illa Southampton a Nunavut, al Canadà.

## Dades

L'illa Southampton pertany a la regió de Kivalliq. Coral Harbour està situat a la costa sud de l'illa, al nord de la Badia de Hudson. El seu nom en anglès significa Port de Corall i li prové del corall fossilitzat que es troba a les seves aigües. El nom natiu Salliq fa referència a tota l'illa.
La vila té 849 habitants, el 93% dels quals són inuits. Les activitats principals són la caça i la pesca. Entre el serveis compta amb tres esglésies: una evangelista, una catòlica i una anglicana, un centre de salut, una escola i dos centres comercials.
El terme municipal té una superfície de 138 km$^2$, encara que la resta de l'illa, en total 41.214 km$^2$, està totalment deshabitada.

## Comunicacions

Les comunicacions amb l'exterior es limiten als avions de les dues companyies que fan ús de l'aeroport local. Cap a l'interior de l'illa s'ha d'anar amb moto de neu o amb trineu. A l'estiu es poden usar vehicles tot terreny.

## Enllaços externs

* Lloc web de la vila. (anglès)
# Crossref

Crossref és una agència que publica un registre d'objectes digitals (DOI) de la fundació Internacional DOI Foundation. L'agència Crossref està dirigida per l'associació d'editorials Publishers International Linking Association (PILA). És una iniciativa cooperativa sense ànim de llucre, llançada a principi de l'any 2000. Ha de permettre als editors de crear un enllaç permanent de les citacions entre les revistes científiques en línia.
El 2017, uns 4.000 editorials i institucions s'havien afiliat al sistema. El sistema és compatible amb la wikipedia: gràcies a l'identificador DOI, la funció «cita» permet integrar referències estandarditzades i completes, només amb l'identificador.

## Referències

* ↑ Clark, Rosa. «Membership terms» (en anglès). Crossref, 01-07-2018. [Consulta: 13 març 2022].
* ↑ «Enregistrer un DOI pour une publication via Crossref» (en francès). Coopist. Centre de coopération internationale en recherche agronomique pour le développement (CIRAD). [Consulta: 13 març 2022].

## Bibliografia

* The Formation of CrossRef: A Short History (pdf) (en anglès). Lynnfield & Oxford: Crossref, 2009, p. 1-16.

## Enllaços externs

* «Integrar articles de revistes i de proceedings del Crossref amb el DOI al Descriptor de la Recerca i l'Activitat Acadèmica (DRAC)» (pdf). Universitat Politècnica de Catalunya. Arxivat de l'original el 2023-06-02. [Consulta: 13 març 2022].
# Corbera (Navès)

Corbera és un masia situada al municipi de Navès, a la comarca catalana del Solsonès.

## Referències

* ↑ «Corbera (Navès)». Gran Enciclopèdia Catalana. Barcelona: Grup Enciclopèdia Catalana.
# Cubo de Benavente

Cubo de Benavente és un municipi de la província de Zamora a la comunitat autònoma de Castella i Lleó.

## Demografia

Evolució demogràfica :
| 1991 | 1996 | 2001 | 2004 |
| 253 | 204 | 175 | 159 |
# Cublà ullvermell

El cublà ullvermell (Dryoscopus senegalensis) és un ocell de la família dels malaconòtids (Malaconotidae).

## Hàbitat i distribució

Habita els boscos del Senegal, Gàmbia, sud del Camerun, Guinea Equatorial i sud-oest de la República Centreafricana fins al nord, nord-est i est de la República Democràtica del Congo, Ruanda i oest d'Uganda, cap al sud a Gabon, República del Congo, Cabinda, sud-oest de la República del Congo i nord-est d'Angola.

## Referències

* ↑ «Cublà ullvermell». Cercaterm. TERMCAT, Centre de Terminologia. Rev. 10/05/2023(català)
# Corrent estel·lar de Sagitari

En astronomia, el corrent de Sagitari és una estructura d'estrelles llarga i complexa que és enrotllada al voltant de la Via Làctia a una òrbita gairebé polar.
Es compon d'estrelles de la galàxia nana de Sagitari que es van separar per forces de marees resultat del procés de fusió amb la Via Làctia durant un milió de milions d'anys.

## Descoberta

El corrent sagitari va ser proposat per primera vegada el 1995 per Donald Lynden-Bell després d'analitzar la distribució de grups globulars a la Via Làctia. La seva estructura fou identificada específicament per Newberg i els seus col·laboradors el 2002, després per Majewski i els seus col·laboradors el 2003 mitjançant dades de les enquestes 2MASS i SDSS. Finalment, el 2006, Belokurov i els seus col·laboradors van identificar la presència, en el corrent estel·lar, de dues ramificacions que van designar "A" i "B". Es va estimar que s'hi troba a uns 15.000 pc (∼48.900 a.l.) de distància. Els diversos components identificats són el resultat de l'acció de les forces de les marees que s'han produït en diferents moments, a intervals inferiors a 3, 3-6,5 i superiors a 6.500 milions d'anys.

## Associació amb l'organització dels braços espirals

El triturat d'una gran quantitat d'estrelles intrusives al passat llunyà sembla que ha enviat oscil·lacions semblants a les ones a través de l'estructura dels braços espirals de la Via Làctia. L'efecte d'aquestes oscil·lacions encara s'observa avui dia, amb piles verticals de distribucions d'estrelles alternativament més denses i més escasses, tant per sobre com per sota del pla del sistema solar. Actualment, el corrent de Sagitari està situat en relació amb aquests nivells observats, de manera que la seva progenitora, la galàxia nana de Sagitari, és el candidat intrusiu més probable per explicar què ha creat aquesta pertorbació dels braços espirals.

## Referències

* 1 2 Afirmat a: SIMBAD.
* ↑ R. M. Lynden-Bell; D. Lynden-Bell «Ghostly streams from the formation of the Galaxy's halo» (en anglès). Plantilla:MNRAS, 275, 2, juillet 1995, pàg. 429–442. Bibcode: 1995MNRAS.275..429L. DOI: 0.1093/mnras/275.2.429.
* ↑ The Ghost of Sagittarius and Lumps in the Halo of the Milky Way
* ↑ Majewski, Steven R.; Skrutskie, M. F.; Weinberg, Martin D.; Ostheimer, James C. «A Two Micron All Sky Survey View of the Sagittarius Dwarf Galaxy. I. Morphology of the Sagittarius Core and Tidal Arms» (en anglès). The Astrophysical Journal, 599, 2, décembre 2003, pàg. 1082-1115. DOI: 10.1086/379504.
* ↑ The Field of Streams: Sagittarius and Its Siblings
* ↑ Brian Yanny; Susan Gardner «The Stellar Number Density Distribution in the Local Solar Neighborhood is North-South Asymmetric» (en anglès). Plantilla:ApJ, 777, 2, 01-10-2013. arXiv: 1309.2300. DOI: 10.1088/0004-637X/777/2/91.
# Cèntul III de Bearn

Cèntul III de Bearn (llatí: Centulli Gastoni; occità: Centolh) va ser vescomte de Bearn del 984 al 1004.
Era fill del vescomte Gastó I de Bearn i de la seva dona, el nom de la qual segueix sent desconegut pels historiadors. També es desconeix el nom de l'esposa de Cèntul. El seu fill es va dir Gastó (futur Gastó II) en honor al seu pare.
L'any 985, Cèntul III apareix esmentat com a vescomte de Bearn i d'Auloron (Centulli, vicecomie Bearnensis et Olorensis) en el document n° II del Cartulari de Sant Viçents de Luc com a testimoni d'una donació a la mateixa església.
Cèntul va ser assassinat pel Llop el Fort, senyor de Sèrras i vassall seu, sembla que per ordre del duc Guillem I. Llop el Fort va fugir a Roma on es va fer clergue; va tornar a Bearn per esdevenir l'abat del monestir de Santa Maria, que ell mateix va fundar.
Cèntul III va ser succeït pel seu fill Gastó.

## Referències

* ↑ de Marca, 1640, p. 535.
* ↑ de Jaurgain, 1898, p. 535.
* ↑ «Gascony - Dukes and Counts» (en anglès). Foundation for Medieval Genealogy. [Consulta: 14 març 2022].
* ↑ de Gruyter, 2008.
* ↑ Barrau-Dihigo i Poupardin, 1905, p. 7-8.
* ↑ «Vizcondes dependientes del ducado de Vasconia» (en castellà). Aunamendi Eusko Entziklopedia. [Consulta: 14 març 2022].
* ↑ de Marca, 1640, p. 536, nota 2.

## Bibliografia

* Barrau-Dihigo, L.; Poupardin, R. Cartulaire de Saint-Vincent-de-Lucq (en francès / llatí). Pau: Empérauger, 1905.
* de Gruyter, Walter. Biographical Index of the Middle Ages/Biographischer Index des Mittelalters/Index Biographique du Moyen-Âge (en anglès). Walter de Gruyter & Co, 2008, p. 1175. ISBN 978-3111817286.
* de Jaurgain, Jean. La Vasconie (en francès). Pau: Empérauger, 1898.
* de Marca, Pierre. Histoire de Béarn, contenant l'origine des rois de Navarre, des ducs de Gascogne (en francès). Veuve Jean Camusat, 1640.
# DW Stadium

El DW Stadium és un estadi de rugbi a 13 i futbol de la ciutat de Wigan, al nord-oest d'Anglaterra. Actualment és la seu del club de rugbi a 13 Wigan Warriors i de l'equip de futbol Wigan Athletic. L'estadi fou inaugurat a l'agost del 1999 i té una capacitat de 25.133 espectadors.

## Enllaços externs

* Web oficial
# Cygnet

Cygnet és una població dels Estats Units a l'estat d'Ohio. Segons el cens del 2000 tenia 564 habitants.

## Demografia

Segons el cens del 2000, Cygnet tenia 564 habitants, 211 habitatges, i 158 famílies. La densitat de població era de 640,5 habitants per km².
Dels 211 habitatges en un 34,6% hi vivien nens de menys de 18 anys, en un 61,6% hi vivien parelles casades, en un 8,1% dones solteres, i en un 25,1% no eren unitats familiars. En el 21,8% dels habitatges hi vivien persones soles el 9,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,67 i el nombre mitjà de persones que vivien en cada família era de 3,13.
Per edats la població es repartia de la següent manera: un 30,1% tenia menys de 18 anys, un 6,2% entre 18 i 24, un 31,4% entre 25 i 44, un 20,7% de 45 a 60 i un 11,5% 65 anys o més.
L'edat mediana era de 36 anys. Per cada 100 dones de 18 o més anys hi havia 100 homes.
La renda mediana per habitatge era de 36.538 $ i la renda mediana per família de 37.750 $. Els homes tenien una renda mediana de 30.391 $ mentre que les dones 25.368 $. La renda per capita de la població era de 15.000 $. Aproximadament el 3,2% de les famílies i el 4,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Cygnet». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 9 agost 2010].
* ↑ «Geographic Comparison Table- Cygnet». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Cuijk

Cuijk és un municipi de la província del Brabant del Nord, al sud dels Països Baixos. L'1 de gener del 2009 tenia 24.407 habitants repartits sobre una superfície de 57,00 km² (dels quals 5,44 km² corresponen a aigua). Limita amb Grave, Heumen (Gelderland), Mook en Middelaar (província de Limburg), a l'est amb Gennep i al sud amb Mill en Sint Hubert, Sint Anthonis i Boxmeer.

## Centres de població

Beers, Haps, Katwijk, Linden, Sint Agatha, i Vianen.

## Ajuntament

* CDA 4 regidors
* PvdA 4 regidors
* PLC 3 regidors
* WNP-AB 3 regidors
* GroenLinks 2 regidors
* VVD 2 regidors
* D66 1 regidor

## Història

Durant l'antic règim, la vila era la seu del feu de la Senyoria de Cuijk.

## Persones il·lustres

* Albert II de Cuijk, príncep-bisbe del principat de Lieja

## Enllaços externs

* www.cuijk.nl
# Daillancourt

Daillancourt és un municipi francès situat al departament de l'Alt Marne i la regió del Gran Est. El 2017 tenia 67 habitants. Es tracta d'un poble tranquil de la part alta de la vall del Blaise, un riu de 85 km que desemboca en el Marne.
# Ramon Ferrer i Garcés

Ramon Ferrer i Garcés (Aitona, Segrià, 18 d'octubre de 1803 — Barcelona, 1 de gener de 1872) fou un metge i polític català.

## Biografia

Fou fill del cirurgià Antoni Ferrer i Castro i de Ramona Garcés, ambdós lleidatans, i germà de l'advocat i polític republicà Miquel Ferrer i Garcés. El 1831 es doctorà en medicina a la Universitat de Cervera i milità a les files del Partit Progressista. El 1834 va obtenir la càtedra de Patologia i Medicina Operatòria del Col·legi de Cirurgia de Barcelona i va donar suport a les bullangues de juliol de 1835, tot encoratjant els seus alumnes a allistar-se a les milícies rebels, raó per la qual fou deportat un temps a l'Havana. Fou elegit diputat a les eleccions a Corts espanyoles de 1836 i 1839 per les circumscripcions de Lleida i Barcelona respectivament, i alcalde de Barcelona pel Partit Progressista entre gener i novembre de 1841 i entre setembre i novembre de 1854. Durant el seu mandat defensà l'enderrocament de les muralles.
De 1845 a 1872 fou el primer catedràtic de medicina legal, toxicologia i higiene pública de la Universitat de Barcelona. També fou president de l'Ateneu Català el 1863 i vicepresident de l'Acadèmia de Medicina de Barcelona (1853-1854). Va escriure alguns treballs mèdics de referència.

## Obres

* Consideraciones sobre el estudio práctico de la cirujía (1839)
* Fragmento Toxicológico (1846)
* Tratado de medicina legal (1848).

## Referències

* ↑ «Defuncions.1872.Registre núm.20.». Arxiu Municipal Contemporani de Barcelona, 01-01-1872. [Consulta: 17 gener 2020].
* ↑ Los 222 catedráticos de la universidad española en 1846
* ↑ Fitxa del Congrés dels Diputats
* ↑ Ramon Ferrer i Garcés Arxivat 2014-10-17 a Wayback Machine. al web de l'UB
* ↑ Canvis en l'ensenyament de la toxicologia a Barcelona a la segona meitat del segle XIX p. 199
* ↑ «Presidents de l'Ateneu Barcelonès». Arxivat de l'original el 2012-06-21. [Consulta: 15 abril 2012].
* ↑ «Ramon Ferrer i Garcés». Gran Enciclopèdia Catalana. Barcelona: Grup Enciclopèdia Catalana.
* ↑ Currículum vitae Arxivat 2016-03-03 a Wayback Machine. de Ramon Ferrer i Garcés

## Enllaços externs

* Ramon Ferrer i Garcés - Galeria de Metges Catalans
# Consolida hellespontica

Consolida hellespontica és una espècie de plantes amb flors del gènere dels esperons de la família de les ranunculàcies.

## Descripció

Consolida hellespontica és una petita planta anual herbàcia de poca alçada. La seva tija és erecta, senzilla, amb poques branques a la base i poc peluda. Les seves flors són de color porpra-violeta i tenen entre 2 a 3 flors. La seva època de floració és des del mes d'abril fina al juny.

## Distribució i hàbitat

Consolida hellespontica és endèmic del nord-est de Grècia, nord de la Grècia central, nord i sud de Pindhos i Sterea Hellas, on creix en camps de conreu abandonats i a les garrigues.

## Taxonomia

Consolida hellespontica va ser descrita per Soó i publicat a Feddes Repertorium Specierum Novarum Regni Vegetabilis 69: 55, a l'any 1964.

### Etimologia

Vegeu:Consolida
hellespontica: epítet

### Sinonímia

* Delphinium hellesponticum Boiss.
* Delphinium paphlagonicum Huth

## Referències

* 1 2 «Consolida tuntasiana» (en grec/anglès). Mediterraneo Editions. [Consulta: 1r novembre 2020].
* ↑ https://www.tropicos.org/name/100315650 Consolida hellespontica a Tropicos]
* ↑ Consolida hellespontica a PlantList
# El llibre de l'amor (pel·lícula de 1990)

El llibre de l'amor (títol original: Book of Love) és una pel·lícula estatunidenca dirigida per Robert Shaye, estrenada el 1990. Ha estat doblada al català. Es basa en la novel·la autobiogràfica Jack in the Box de William Kotzwinkle (el nom de la novel·la es va canviar per El llibre de l'amor quan va sortir la pel·lícula).
La pel·lícula va ser originalment classificada PG-13, però el subsegüent DVD va ser classificat R-rated (R per al contingut sexual i llenguatge). La protagonitza Chris Young, Keith Coogan, i John Cameron Mitchell.

## Argument

Jack Twiller (Michael McKean) té notícies d'una vella amiga de l'institut. Això el fa obrir l'anuari de la seva escola - el seu "Llibre de l'amor" - i recordar els temps vells, els anys 50, quan estava en el seu darrer any d'institut (Chris Young) i la seva família es va traslladar a la ciutat. Intentava aconseguir l'atenció de Lily (Josie Bissett), que desafortunadament era amb Angelo (Beau Dremann).

## El germà

Al llibre "Jack In The Box", les experiències de Jack Twiller tenen lloc a l'institut, però en el seu guió cinematogràfic, William Kotzwinkle va crear un germà més jove, dividint aquestes experiències entre dos personatges separats.

## Repartiment

* Chris Young: Jack Twiller
* Keith Coogan: Crutch Kane
* Aeryk Egan: Peanut
* Josie Bissett: Lily
* Tricia Leigh Fisher: Gina Gabooch
* Danny Nucci: Spider Bomboni
* John Cameron Mitchell: Floyd
* Beau Dremann: Angelo Gabooch
* Jill Jaress: Sra. Kitty Twiller
* John Achorn: M. Joe Twiller
* Michael Mckean: Jack Twiller (adult)
* Michael Cavalieri: Ubaldini
* Lewis Arquette: M. Malloy
* Tom Platz: El bodybuilder

## Llocs de rodatge

* Glendale (Califòrnia)
* Los Angeles, Califòrnia
* Santa Monica, Califòrnia
* South Pasadena, Califòrnia

## Referències

* ↑ esadir.cat. El llibre de l'amor. esadir.cat.
* ↑ «Book of Love». The New York Times.
# ECMAScript

ECMAScript és un llenguatge de programació estàndard publicat per ECMA International. El desenvolupament va començar el 1996 a partir del llenguatge JavaScript proposat per Netscape Corporation. Actualment, també és l'estàndard ISO 16262.
ECMAScript definix un llenguatge de tipus dinàmics amb una sintaxi inspirada en el llenguatge C. Dona suport a algunes característiques de la programació orientada a objectes mitjançant objectes basats en prototips.
La major part de navegadors inclouen una implementació de l'ECMAScript, al mateix temps que un accés al DOM (Document Object Model - model d'objectes de document) per poder manipular el contingut de les pàgines web. Les implementacions més conegudes són la de Mozilla i Netscape, anomenada JavaScript, i la d'Internet Explorer, anomenada JScript. El navegador Opera implementa una versió amb suport per a JavaScript i JScript. Tots els navegadors es troben en punts diferents d'implementació de l'ECMAScript i del DOM, i afegixen extensions pròpies, creant una situació que dificulta la creació de programes que funcionen en tots els navegadors.
ActionScript, per a Adobe Flash, també es basa en l'estàndard ECMAScript, amb millores per a programar els objectes d'una pel·lícula Flash.

## Enllaços externs

* Especificació del llenguatge ECMAScript
# ECM Prague Open 2010

El Torneig de Praga 2010, oficialment conegut com a ECM Prague Open 2010, és un esdeveniment de tennis femení sobre terra batuda que pertany als International tournaments de la WTA. La 14a edició del torneig es va celebrar entre el 12 i el 18 de juliol de 2010 al I. Czech Lawn Tennis Club de Praga, República Txeca.

## Quadre individual femení

| 2a ronda | 2a ronda | 2a ronda | 2a ronda | 2a ronda | Quarts de final | Quarts de final | Quarts de final | Quarts de final | Quarts de final | Semifinals | Semifinals | Semifinals | Semifinals | Final | Final | Final | Final | Final |
| 1 | L. Šafářová | | | |
| | J. Larsson | w/o | | | | J. Larsson | 2 | 6 | 5 |
| Q | K. Pervak | 6 | 4 | 2 | 8 | Záhlavová-Strýcová | 6 | 4 | 7 |
| 8 | Záhlavová-Strýcová | 2 | 6 | 6 | | | | | | 8 | Záhlavová-Strýcová | 6 | 6 |
| | A. Cornet | 2 | 1 | | | | | | | | P. Schnyder | 2 | 0 |
| | P. Schnyder | 6 | 6 | | | P. Schnyder | 2 | 6 | 7 | | | | |
| | A. Tatishvili | 6 | 6 | | | A. Tatishvili | 6 | 2 | 5 | | | | |
| LL | E. Hrdinová | 4 | 3 | | | | | | | | | | | 8 | Záhlavová-Strýcová | 2 | 6 | 2 |
| 5 | A. Medina Garrigues | 6 | 6 | | | | | | | | | | | 7 | Á. Szávay | 6 | 1 | 6 |
| Q | C. Castaño | 4 | 2 | | 5 | A. Medina Garrigues | 4 | 5 | | | | | |
| | L. Hradecká | 6 | 6 | | | L. Hradecká | 6 | 7 | | | | | |
| | M. Niculescu | 2 | 1 | | | | | | | | L. Hradecká | 2 | 4 |
| 7 | Á. Szávay | 6 | 7 | | | | | | | 7 | Á. Szávay | 6 | 6 |
| | I. Benešová | 1 | 5 | | 7 | Á. Szávay | 6 | 6 | | | | | |
| | P. Hercog | w/o | | | | P. Hercog | 1 | 4 | |
| 2 | A. Dulgheru | | | | | | | | |

## Quadre doble femení

| Quarts de final | Quarts de final | Quarts de final | Quarts de final | Quarts de final | Semifinals | Semifinals | Semifinals | Semifinals | Final | Final | Final | Final |
| | Timea Bacsinszky Tathiana Garbin | 6 | 6 | |
| | Anabel Medina Garrigues Patty Schnyder | 1 | 2 | | | Timea Bacsinszky Tathiana Garbin | 6 | 7 |
| 4 | Klaudia Jans Alicja Rosolska | w/o | | | 4 | Klaudia Jans Alicja Rosolska | 4 | 6$^4$ |
| | Johanna Larsson Tatjana Malek | | | | | | | | | Timea Bacsinszky Tathiana Garbin | 7 | 7 |
| | Alizé Cornet Magdaléna Rybáriková | 3 | 4 | | | | | | 3 | Monica Niculescu Ágnes Szávay | 5 | 6$^4$ |
| 3 | Monica Niculescu Ágnes Szávay | 6 | 6 | | 3 | Monica Niculescu Ágnes Szávay | 6 | 6 |
| | Ekaterina Dzehalevich Tatsiana Putxak | 6 | 2 | [10] | | Ekaterina Dzehalevich Tatsiana Putxak | 2 | 3 |
| 2 | Andrea Hlaváčková Lucie Hradecká | 4 | 6 | [7] | | | | |

## Enllaços externs

* Web oficial Arxivat 2010-07-11 a Wayback Machine. (txec) (anglès)
* Quadre individual femení Arxivat 2010-07-28 a Wayback Machine. PDF
* Quadre doble femení Arxivat 2010-07-28 a Wayback Machine. PDF
Praga :
1992
1993
1994
1995
1996
1997
1998
1999
2005
2006
2007
2008
2009
2010 :
Sony Ericsson WTA Tour 2010
< 2009
2011 > :
WTA Tour Championships, Doha  · WTA Tournament of Champions, Bali :
# ECU

ECU té els següents significats:
* Codi ISO 3166-1 de l'Equador
* European Chess Union: federació europea de l'escac
* Electronic Control Unit: unitat de control electrònic
* ECU (Unitat Monetària) (European Currency Unit): nom anglès de la Unitat Monetària Europea, predecessor de l'euro
* ECU: Festival europeu del film independent
# Gong Hyo-suk

    En aquest nom coreà, el cognom és Gong.
Gong Hyo-suk (en coreà 공효석; 1 de gener de 1986) és un ciclista sud-coreà, professional des del 2008 i actualment a l'equip Terengganu Cycling Team.

## Palmarès

* 2010
** Vencedor 2 etapes al Tour de Corea
* 2016
** Campió de Corea del Sud en ruta

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats.com
# Gordal

La gordal és una varietat d'olivera.
Amb aquest nom hi ha dues varietats diferents: la Gordal de Sevilla i la Gordal de Granada. Aquest article fa referència només a la de Sevilla que és la més estesa de les dues varietats.
De la Gordal de Sevilla se'n cultiven unes 30.000 ha.
Es tracta d'una olivera vigorosa però de producció baixa i afectada pel fenomen de la contranyada cosa que vol dir que la producció no és constant d'un any a l'altre. Es conrea únicament per a oliva de taula on destaca per la seva gran mida que és el més gran de totes les olives.
Les operacions de conreu són les pròpies de les olives dedicades al consum directe: Es cultiva en regadiu, ja que sense estrès hídric s'aconsegueix un gran creixement del fruit. Es fan aclarides d'olives a l'arbre de manera que les que queden acabin sent més grosses. La collita es fa al mes de setembre i a mà amb molta cura per tal de no fer cap ferida a l'oliva i es dipositen en cabassos curosament procurant no amuntegar-les massa.
La Gordal només es conrea a Andalusia on té el seu òptim ecològic, ja que el llarg i calorós estiu permet aconseguir el màxim calibre.
# Gordan Vidović

Gordan Vidović (23 de juny de 1968) és un exfutbolista belga.

## Selecció de Bèlgica

Va formar part de l'equip belga a la Copa del Món de 1998.

## Referències

* ↑ Gordan Vidović a National-Football-Teams.com (anglès)
* ↑ Profile at Playerhistory